แยกบางกระบือ

แยกบางกระบือ () ทางแยกหนึ่งในพื้นที่แขวงถนนนครไชยศรี เขตดุสิต กรุงเทพมหานคร เป็นสี่แยกที่ตัดกันระหว่างถนนสามเสน, ถนนอำนวยสงคราม และถนนเขียวไข่กา 

ชื่อ "บางกระบือ" มาจากในอดีต พื้นที่นี้เป็นบริเวณที่ติดริมแม่น้ำเจ้าพระยา เป็นสถานที่พักขบวนวัวควายที่ต้อนมาจากภาคอีสาน โดยผ่านมาจากสะพานควายในพื้นที่อำเภอพญาไท และยังใช้เป็นที่ตกลงซื้อขายกันอีกด้วย โดยพื้นที่บางกระบือนี้ในรัชสมัยรัชกาลที่ 5 มีฐานะเป็นตำบลมี 13 หมู่บ้าน ขึ้นกับอำเภอบางซื่อ จังหวัดพระนคร และมีเส้นทางคมนาคมหลัก คือ ทางน้ำโดยคลองบางกระบือ ซึ่งเชื่อมต่อจากแม่น้ำเจ้าพระยา มาบรรจบกับคลองเปรมประชากร บริเวณสะพานวัดบางกระบือ (วัดประชาระบือธรรม) และบริเวณถนนสามเสนริมฝั่งแม่น้ำเจ้าพระยาไปจนถึงแยกเกียกกาย ยังเป็นที่ตั้งของโรงสีจำนวนมากถึง 84 แห่ง มีท่าเรือและอู่เรือ รวมถึงเป็นต้นสายของรถราง และยังเป็นแหล่งชุมนุมของนกนางนวลอพยพที่หนีหนาวมาจากต่างประเทศอีกด้วย

สถานที่ใกล้เคียง
โรงเรียนราชินีบน
บริษัท บุญรอดบริวเวอรี จำกัด
ที่ทำการไปรษณีย์บางกระบือ
สยามแม็คโคร สามเสน
ศูนย์การค้าสุพรีม
วัดจันทรสโมสร
โรงเรียนวัดจันทรสโมสร
กรมชลประทาน

อ้างอิง

บางกระบือ
บางกระบือ